18. Karuselløp.
28./29. September 2022
Sukkevann Randesund
Arrangør: Terrengutvalget/Kristiansand Kommune B.I.L.
Løpslengde: 3,9 km
Milsluker: 7,8 km
Velkommen til ei ny løype i Terrengkarusellen ved Sukkevann i Randesund.
Terrengkarusellen har hatt løp tidligere ved Sukkevann, men dette er ei ny løype som følger mye av den flotte blå-løypa i Randesund området.
Løypa består av skogsstier, men man kommer også litt innom lysløypa.

Start og mål er mellom fotballbanene. Her følger man lysløypa i starten, så tar man inn i skogen og følger stien. Dermed kommer man forbi Golfbanen som ligger på venstre side av løypa. Følg blå løype, kryss lysløypa og inn på skogsstien, så kommer man forbi utslaget på treningsbanen til Golfanlegget.   Her er stien sikret med nett fra Golfbanen. Etter cirka 2 km kommer man til Dvergsnesveien - hold deg på skogsstien som følger langs denne veien.
Etter ca. 3 km kommer man til lysløypa, her tar man til høyre og følger lysløypa ca. 200 m. Ta inn til høyre på skogssti, så kommer man forbi en gapahuk og på ny ut på lysløypa, ta så inn til høyre der man ser et utkast (nr. 26) for frisbee klubben.  Følger skogssti til man kommer til lysløypa og følger den inn til mål.

God tur.

